Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Biz fevralın 14-də həmin hadisəni bildikdən sonra valideynlər məktəbə dəvət olunublar.
Bildirilib ki, şagird həmin hərəkəti zarafat məqsədilə edib”.
Qeyd edək ki, sosial şəbəkələrdə 156 nömrəli məktəbin XI sinif şagirdinin (müvafiq səbəbdən şagirdin adı qeyd olunmur) yanvarın 17-si məktəbdən kənarda 2023-cü ildə IX sinifdən məzun olmuş qıza qarşı uyğunsuz və qeyri-etik davranışına dair görüntülər yayılıb.
Dövlət qurumları görüntülərlə bağlı araşdırma aparırlar.
“Bavariya”nın yarımmüdafiəçisi Yozua Kimmix karyerasını Fransanın PSJ klubunda davam etdirə bilər.
Məlumata görə, Paris klubu gələn yay özünü alman futbolçu ilə gücləndirmək niyyətindədir.
Kimmix özü də cari mövsümün sonunda “Bavariya”nı tərk etmək istəyir.
O, bu qərarı klubdakı münaqişələr fonunda verib.
“Yuventus” rəhbərliyi komandanın baş məşqçisi Massimiliano Alleqrinin gördüyü işdən razı qalsa da, onunla əmək müqaviləsini uzatmağa tələsmir.
Məlumata görə, italiyalı mütəxəssis klubla müqaviləsini 2025-ci ilə qədər uzatmaq istəyir.
Bununla belə, Turin klubunun bossları mütəxəssisin yaxın iki aydakı işini qiymətləndirmək niyyətindədir.
Həlledici ayın aprel olacağı vurğulanır.
“Yuventus” Alleqri ilə müqaviləni bu ayın sonunadək yeniləməsə, müqaviləsinin bitməsinə bir il qalmasına baxmayaraq, çox güman ki, mövsümün sonunda klubu tərk edəcək.
Fransa məhkəməsi erməniəsilli rusiyalı biznesmen Samvel Karapetyanın villasını müsadirə edib.
Məlumatı Fransa mətbuatı dərc edib.
Qeyd olunur ki, dəyəri 120 milyon avro olan dəbdəbəli iqamətgah Fransanın cənub-şərqində, Rokbrün-Kap-Marten kommunasında yerləşir.
Bu gün saat 8:45-də Bakıdan Ağstafaya yola düşən sürət qatarı Ələt stansiyasında dayanıb.
Halbuki, qatar bu saatlarda mənzilbaşına çatmalı idi.""Məsələ ilə bağlı “Azərbaycan Dəmir Yolları” QSC-dən Bizim.media-ya bildirilib ki, bu gün Bakı-Ağstafa istiqamətində hərəkət edən 706 saylı qatar kontakt sistemində yaranmış texniki nasazlığa görə Ələt-Atbulaq sahəsində dayanıb:""“Hazırda texniki problemin aradan qa...
Sərnişinlərin mənzilbaşına təhlükəsiz çatdırılması üçün əlavə qatar təyin edilib.
Artıq əlavə qatar sərnişinləri götürüb və Gəncə istiqamətində hərəkətdədir.
Qeyd edək ki, dayanma zamanı sərnişinlərə ödənişsiz çay, qəhvə və şirniyyat paylanılıb.
Sərnişinlərə göstərdikləri anlayış üçün təşəkkür edirik”.
Azərbaycanlı xanım Türkiyədə bələdiyyə sədrliyinə namizədliyini irəli sürüb.
Zülfiyyə Akdağ (Günəş) Məmləkət partiyasından İstanbulun 240 min əhalisi olan Silivri rayonunun bələdiyyə sədrliyinə namizəddir.
Oxu.Az-ın əməkdaşı Zülfiyyə Akdağ (Günəş) ilə danışıb.
O, öncə özü haqqında məlumat verib:""“1973-cü ildə Azərbaycanın Ağdam rayonunun Gülablı kəndində anadan olmuşam.
İbtidai təhsilimi Gülablı kəndində başa vurdum.
Daha sonra təhsilimi Bakıda A.S.Makarenko adına Respublika Humanitar Fənlər Təmayüllü Gimnaziyada davam etdirdim.
1991-ci ildə 50 tələbədən biri olaraq İstanbul Universitetinə təhsil almağa yollandım.
Həmin universitetin tarix fakültəsini bitirdim.
1992-ci ilin fevral ayında Azərbaycana gəldim.
Kənddən bizimkilər ən son o zaman çıxdılar.
Kəlbəcər işğal olunandan sonra 1993-cü il aprel ayının 6-da Bakıya gəldim.
Sonra Türkiyəyə gedib 1995-ci ildən orada qaldım”.
Zülfiyyə Akdağ 2012-ci ildən Azərbaycan Müharibə Veteranı Qadınlarına Sosial Yardım İctimai Birliyinin Türkiyə təmsilçisi olduğunu vurğulayıb:""“Uzun illər müəllim olaraq fəaliyyət göstərdim.
50 universitetdə əsir düşmüş qadınlarla bağlı konfrans verdim.
2019-cu ildə İstanbulda erməni kilsəsinin qarşısında təkbaşına pankart açaraq onlara etirazımı bildirdim.
Fransız, ingilis və erməni dilində pankart təqdim etdim”.
Z.Akdağ kitabı haqqında məlumat verib:""“Gözlərim yol çəkər, Qarabağ” kitabında sovet dövründəki və ondan sonrakı Qarabağı təsvir etmişəm.
Ziya Şahin “Karabağda Savaşan Kadınlar” kitabında məndən bəhs edib.
Kitab ABŞ-də ingilis dilinə tərcümə olunur.
Günəş təxəllüsümü Azərbaycanın simvolu olaraq götürmüşəm.
Günəş qədim Azərbaycanın simvoludur.
Günəşi Azərbaycanla yenidən bir araya gətirmək istədim”.
“31 mart 2024-cü ildə Türkiyədə keçiriləcək bələdiyyə seçkisində Məmləkət partiyasından İstanbulun 240 min əhalisi olan Silivri rayonunun bələdiyyə sədrliyinə namizədliyimi irəli sürdüm.
Silivri bölgəsində 25 ildir yaşayıram.
Müxtəlif məktəblərində dərs demişəm.
Məmləkət partiyası məni namizəd olaraq irəli sürdü.
Əgər seçilərəmsə, Ağdam ilə Silivrini qardaşlaşmış rayon olaraq görmək istəyirəm.
Çünki Ağdamda da 240 min soydaşımız yerləşdiriləcək”, - deyə Z.Akdağ əlavə edib.
Fevralın 6-da Yasamal rayonu, İnşaatçılar prospekti, 11B ünvanında yerləşən qazanxanada baş vermiş partlayışdan sonra uşaq bağçasına istilik verilmir.
Bu barədə Oxu.Az-a övladları Yasamalda yerləşən 11 saylı uşaq bağçasına gedən valideynlər bildiriblər.
Valideyn Firuzə Əhmədova deyir ki, bağçada 120 uşaq təhsilini soyuqda davam etdirir:""“Azəristiliktəchizat” ASC-dən deyirlər ki, bu mövsüm partlayış baş verən əraziyə istilik verilməsi olmaya bilər.
Uşaqlar soyuqda necə getsinlər bağçaya?
!”"Məsələ barədə “Azəristiliktəchizat” ASC ilə əlaqə saxladıq.
ASC-nin mətbuat katibi Elvin Basqallı Oxu.Az-a açıqlamasında bildirib ki, hazırda partlayış baş verən qazanxanada ilkin araşdırma və ekspertiza işləri aparılır:""“Qazanxananın balansında bir uşaq bağçası və bir neçə bina var.
Ekspertizanın rəyinin nəticəsindən asılı olaraq tədbirlər görüləcək”.
Qeyd edək ki, fevralın 6-da Fövqəladə Hallar Nazirliyinin (FHN) “112” qaynar telefon xəttinə Bakı şəhəri, Yasamal rayonu, İnşaatçılar prospektində yerləşən qazanxanada partlayış baş verməsi barədə məlumat daxil olub.
Məlumatla əlaqədar dərhal əraziyə FHN-in Dövlət Yanğından Mühafizə və Xüsusi Riskli Xilasetmə xidmətlərinin qüvvələri cəlb olunublar.
Hadisə yerində əməliyyat şəraitinin operativ qiymətləndirilməsi zamanı qazanxanada partlayışın baş verdiyi, partlayış dalğasının təsirindən qazanxana binasının yararsız vəziyyətə düşdüyü müəyyən olunub.
Eyni zamanda, yaxınlıqdakı binanın şüşələri qırılıb və “Toyota” markalı minik avtomobilinin üzərinə daşlar tökülərək avtomobili yararsız vəziyyətə salıb.
Hadisə zamanı 1996-cı il təvəllüdlü şəxs (cinsi kişi) yanıq xəsarətləri alıb.
“Qarabağ” akademiyasında dəyişikliyi sözdə yox, əməldə görməyim məni cəlb etdi”.
“Qəbələ”dən ayrıldıqdan sonra Ağdam təmsilçisi ilə anlaşan mütəxəssis həmin ərəfədə başqa təkliflərinin olduğunu da bildirib:""“Təklif göndərən klubların hər birinə təşəkkür edirəm.
İlk təklif “Qarabağ”dan gəldi, söhbətimiz də yaxşı məcrada keçdi, bir-birimizi başa düşdük.
Seçim zamanı “Qarabağ” klubunun adı, bu ailənin mehribanlığı, keyfiyyəti öz rolunu oynamaya bilməzdi”.
N.Kərimov akademiyanı əsas komanda səviyyəsinə uyğunlaşdırmaq üçün yollarının uzun olacağını vurğulayıb:""“Bu mövsümün əvvəlindən görülən işlər gələcəyə ümidlə baxmağa əsas verir.
Bundan sonra hansı işlərin görüləcəyi də müzakirə olundu, planlar haqqında danışıldı.
Əlbəttə ki, xeyli problemlər, çətinliklər var, bunun fərqindəyik.
Əsas odur ki, bu problemlərin həlli üçün yollar axtarılsın.
Ümid edirik ki, bütün çətinliklərin öhdəsindən yavaş-yavaş gələcək, çox çətin olsa belə, “Qarabağ”ın əsas komandasına layiq akademiya yarada biləcəyik”.
40 yaşlı menecer “Qarabağ” akademiyasındakı öhdəliyindən də bəhs edib:""“Əvəzedicilər də daxil olmaqla akademiyanın bütün fəaliyyəti mənə tapşırılıb.
Texniki məsələlər, futbol tərəfi ilə akademiyanın koordinatoru Aftandil Hacıyev maraqlanır.
Digər məsələlər mənim nəzarətimdə olacaq.
Birlikdə ən yaxşı işi görməyə çalışacağıq”.
Qeyd edək ki, Nail Kərimov 2006-2024-cü illərdə “Qəbələ” İdman Klubunda fəaliyyət göstərib.
Paytaxtın Biləcəri qəsəbəsində yerləşən binalardan birinin blokunu su basıb.
Baku.ws xəbər verir ki, buna səbəb evdən çıxarkən ev sahibinin suyu bağlamağı unutması olub.
Beləliklə su daşıb və ətrafa yayılıb.
Sözügedən hal bina sakinlərinin qəzəbinə səbəb olub.
Həmin görüntüləri təqdim edirik:
“Qarabağ”ın UEFA Avropa Liqasının pley-off mərhələsində Portuqaliya klubu “Braqa” ilə oyununu idarə edəcək FIFA referisi Georgi Kabakov karyerası ərzində beşinci dəfə Azərbaycan təmsilçisinin matçına təyinat alıb.
Maraqlıdır ki, dörd görüşün hər biri Azərbaycan komandalarının səfər qarşılaşmalarına təsadüf edib.
Kabakovun təmsilçilərimizlə ilk tanışlığı 2013-cü ildə gerçəkləşib.
U-17 millimizin Avropa çempionatının seçmə mərhələsi çərçivəsində Rusiyaya səfərdə 1:0 hesabı ilə uduzduğu oyunda Kabakov ehtiyat hakim olub.
O, 2019-cu ilin martında əsas yığmanın Xorvatiya ilə səfər qarşılaşmasını idarə edib.
Zaqrebdə baş tutan AVRO-2020-nin seçmə mərhələ görüşündə Ramil Şeydayev 19-cu dəqiqədə hesabı açsa da, komanda meydanı 2:1 hesablı məğlubiyyətlə tərk edib.
Hazırda “Qarabağ”ın kapitanı olan Maksim Medvedev həmin oyunda sarı vərəqə ilə cəzalanıb.
Georgi Kabakov iki dəfə də “Qarabağ”ın avrokubok görüşündə iş başında olub.
Millilərdən fərqli, onun idarəçiliyi Ağdam klubu üçün düşərli olub.
Qurban Qurbanovun kollektivi 2015/16 mövsümündə UEFA Çempionlar Liqasının II təsnifat mərhələsində “Rudar”a Monteneqroda 0:1 hesabı ilə qalib gələrək, yoluna davam edib.
Qalibiyyət topuna 57-ci dəqiqədə Reynaldo imza atıb.
Kabakovun “Qarabağ”la yolu cari mövsüm Avropa Liqasının pley-offunda da kəsişib.
Təmsilçimiz Sloveniyada “Olimpiya”nı 0:2 hesabı ilə üstələyərək, qrup mərhələsinə adlayıb.
Kevin Medina və Leandro Andrade birinci hissədə fərqləniblər.
Ağdam təmsilçisinin heyətində Julio Romao isə sarı vərəqə alıb.
Ümumiyyətlə, 37 yaşlı Georgi Kabakov 2013-cü ildən FIFA referisidir.
Qeyd edək ki, fevralın 22-də Tofiq Bəhramov adına Respublika stadionunda keçiriləcək “Qarabağ” - “Braqa” oyunu saat 21:45-də başlayacaq.
İlk görüşdə Azərbaycan çempionu inamlı qələbə qazanıb - 2:4.
Kürdəmir rayonunda hazırda fəaliyyət göstərən tibb məntəqəsi qəzalı vəziyyətdədir.